เอกชนยื่นผ่อนผันโครงการมาบตาพุด
กระทรวงอุตฯได้สรุปช่วยเหลือผู้ประกอบการมาบตาพุด 4 แนวทาง&nbsp; เดินหน้ายื่นเรื่องขอผ่อนผันต่ออัยการสูงสุด
9 ก.พ. 2553

กระทรวงอุตฯได้สรุปช่วยเหลือผู้ประกอบการมาบตาพุด 4 แนวทาง  เดินหน้ายื่นเรื่องขอผ่อนผันต่ออัยการสูงสุด
นายชาญชัย ชัยรุ่งเรือง รัฐมนตรีว่าการกระทรวงอุตสาหกรรม เปิดเผยว่า หลังจากที่ได้แต่งตั้งคณะทำงานกลาง เพื่อให้คำปรึกษาภาคเอกชน ในการดำเนินการให้เป็นไปตามมาตรา 67 ของรัฐธรรมนูญ ได้มีการสรุปแนวทางช่วยเหลือผู้ประกอบการมาบตาพุด 4 แนวทางด้วยกัน คือ 1.ให้ผู้ประกอบการขอหนังสือยืนยันจากสำนักงานนโยบาย และแผนทรัพยากรธรรมชาติ และสิ่งแวดล้อม ว่าเป็นโครงการหรือว่ากิจกรรมที่ไม่ต้องจัดทำรายการ รายงานต่อวิเคราะห์สิ่งแวดล้อม หรือ อีไอเอ ซึ่งมี 10 โครงการที่เข้าข่าย และยื่นหนังสือไปแล้ว 7 โครงการ 2.ให้ยื่นผ่อนผันว่าได้รับใบอนุญาต ก่อนที่รัฐธรรมนูญปี 2550 มีผลบังคับ ซึ่งมีโครงการเข้าข่าย และยื่นหนังสือไปแล้ว 4 โครงการ 3.ยื่นผ่อนผันศาล โดยใช้เหตุผลต่างๆ เพื่อเทียบเคียงกับ 11 โครงการ ที่ได้รับการยกเว้นไปแล้วก่อนหน้านี้ ซึ่งมีโครงการเข้าข่าย 9 โครงการ และแนวทางสุดท้ายคือ ยื่นผ่อนผันเฉพาะการก่อสร้าง หรือว่าทดสอบเครื่องจักร มีโครงการเข้าข่าย 16 โครงการ 
ซึ่งวันนี้ (9 ก.พ.) ได้นำผู้ประกอบการ 12 โครงการไปยื่นขอผ่อนผันต่อสำนักงานอัยการสูงสุด เพื่อทำสำนวนยื่นต่อศาลปกครองพิจารณา เพื่อให้สามารถดำเนินโครงการต่อไปได้